Riigimetsa Majandamise Keskus
rmk@rmk.ee	 					
20.06.2023 nr 7-1/2298

Andineeme küla Männimäe kinnistu 
detailplaneeringu eskiislahenduse tutvustus

Kuusalu Vallavalitsus algatas 27.augustil 2020 korraldusega nr 518 Andineeme küla Männimäe kinnistu (35301:001:0971) detailplaneeringu ja kinnitas lähteülesande. Detailplaneeringu eskiismaterjalid on kättesaadavad Kuusalu valla kodulehel käesolevas käesoleval lingil, Kuusalu vallamajas kohapeal ja eskiislahendusele saab omapoolseid ettepanekuid/vastuväiteid esitada kuni 30.juunini 2023 aadressile vallavalitsus@kuusalu.ee.
Detailplaneeringu eskiislahendusega soovitakse olemasolevate hoonete andmete korrastamist, ehitusala ulatuse täpsustamist ning ehituslike tingimuste määramist uue inventarihoidla ehitamiseks.
Männimäe kinnistu on hoonestatud. Riikliku ehitisregistri andmetele vastavalt asub kinnistul elamu, garaaž ning abihoone. Vastavalt maa-ameti kaardirakenduses toodule paikneb kinnistul 8 ehitist. Männimäe ning kõrval asetseva Jõekalda kinnistute piiri on muudetud vastavalt Kuusalu Vallavalitsuse 07.02.2019 korraldusele nr 131 „Nõusoleku andmine Andineeme külas Männimäe ja Jõekalda katastriüksuste vahelise piiri muutmiseks". Peale piirimuudatust on Männimäe kinnistu koosseisu arvatud ehituskeeluvööndisse ilma seadusliku aluseta püstitatud suvemaja ning kasvuhoone. Endisele Jõekalda kinnistu alale, ehituskeeluvööndisse on omavoliliselt rajatud pinnasest terrass ja elektripaigaldis (valgustus).
Männimäe kinnistu asub Lahemaa rahvuspargis, Lahemaa piiranguvööndis, osaliselt Läänemere ehituskeeluvööndis ning valdavas osas Loo jõe ehituskeeluvööndis. Kaitseala valitseja, Keskkonnaamet on kinnistu omanikule andnud seisukoha detailplaneeringu algatamise osas. Keskkonnaamet on vastavalt kirjas toodule seisukohal, et kasvuhoone ja selle kõrvale rajatud abihoone (suvemaja) asukohad ning arhitektuursed lahendused on kooskõlas kaitse-eeskirjas sätestatud kaitsekorraga ja piirkonna ehitustraditsioonidega. Esialgsel hinnangul veekaitsevööndi piirile rajatud elektripaigaldis ei kujuta ohtu Loo jõele. Kaitseala valitseja, Keskkonnaamet on andnud seisukoha, mille kohaselt on õigusliku aluseta rajatud ehitiste seadustamine võimalik ning andnud tingimused täiendava abihoone ehitusõiguse seadmise osas.
Vastavalt üldplaneeringule asub planeeritav ala hajaastustuses. Detailplaneering ei tee ettepanekut Loo jõe ehituskeeluvööndi vähendamiseks, kuna vastavalt kaitse-eeskirja § 23 lg 4 punktidele 1 ja 6 ei laiene ranna ja kalda Lahemaa rahvuspargi alal ehituskeeld olemasoleva elamu juurde püstitatavale ehitisele, mis ei jää veekaitsevööndisse ning tehnovõrgurajatisele. Detailplaneeringut menetletakse üldplaneeringule vastavana.
Lisainfo Kadi.Raudla@kuusalu.ee või tel 606 6379.

Lugupidamisega

(allkirjastatud digitaalselt)
Terje Kraanvelt
vallavanem

Maris Kirsimaa 600 0857
maris.kirsimaa@kuusalu.ee